జిఎస్‌టి ప్రచారకర్తగా అమితాబ్‌
జిఎస్‌టి ప్రచారకర్తగా అమితాబ్‌
న్యూఢిల్లీ,జూన్‌ 20: భారత్‌లో అమలవుతున్న పన్ను సంస్కరణలపై విస్తృత ప్రచారం కోసం బాలివుడ్‌ బిగ్‌బీ అమితాబ్‌ బచ్చన్‌ను కేంద్ర ప్రభుత్వం ప్రచారకర్తగా నియమించింది. అందులోనూ జూలై ఒకటవ తేదీనుంచి అమలవుతున్న జిఎస్‌టికి బిగ్‌బీ బ్రాండ్‌ అంబాసిడర్‌గా వ్యవహరించనున్నారు. కేంద్ర ఎక్సైజ్‌ పన్నులబోర్డు ఈమేరకు 74ఏళ్ల అమితాబ్‌బచ్చన్‌ను నియమిస్తున్నట్లు వివరించింది.
40 సెకన్ల వీడియో ఫీచర్‌ ఫిలిమ్‌ ఇప్పటికే షూట్‌చేసి సర్క్యులేట్‌చేసారు. జిఎస్‌టి ఒక ఏకీ కృత జాతీయ మార్కెట్‌కు అనుసంధానించిన కార్యాచరణ అన్న సందే శంతో ఈ వీడియోప్రసారంచేస్తారు. జాతీయ పతాకం మూడు రంగుల ను జోడిస్త బచ్చన్‌ జిఎస్‌టిని వివరిస్తారు. జిఎస్‌టి ఒకేదేశం ఒకే పన్ను ఒకే మార్కెట్‌ అన్న నినాదంతో భారత్‌లో అమలవుతున్నదని బిగ్‌బి వెల్లడించడం కనిపిస్తుంది. అంతకుముందు బ్యాడ్మింటన్‌ తార పివి సింధు జిఎస్‌టి ప్రచారకర్తగా పనిచేసారు. జిఎస్‌టి అమలుకోసం ఏర్పా టయిన మండలి ఇప్పటివరకూ 17 పర్యాయాలు సమావేశం అయింది. చివరకు తుదివిడతగా పన్నుశ్లాబ్‌లు ఖరారుచేసి, మినహాయింపులు, రాయితీలు ఇన్‌పుట్‌ట్యాక్స్‌క్రెడిట్‌లు వంటివి పూర్తిచేసిన తర్వాత జూలై ఒకటవ తేదీనుంచి అమలుకు సిద్ధంఅవుతోంది.
ఎక్సైజ్‌ సుంకం, వ్యాట్‌, ఎంట్రీట్యాక్స్‌, కేంద్ర అమ్మకం పన్ను, స్థానిక పన్నుల స్థానంలో ఒకే పన్ను విధానం అమలుకు తెస్తున్న భారత్‌ పరోక్షపన్నుల రంగంలో భారీ సంస్కరణలకు తావిచ్చింది. స్వాతంత్య్రం వచ్చిన తర్వాత అమలవుతున్న భారీ ఆర్థిక సంస్కరణల్లో కీలకమైనదిగా ప్రభుత్వం విస్తృత ప్రచారం చేసేందుకు బిగ్‌బీని నియమించుకుంది.